302 
II. 
PARTIUM SINGULARUM COMPARATIO. 
a. Testae forma et superficies. 
Clymeniarum conchae seu testae, e formatione palaeozoica 
hucusque notae, disciformes tantum, haud globosae sunt, 
umbilico modo amplo, modo angusto ac fere nullo. Cl. un- 
dulata et pseudogoniatites magnum, laevigata maximum 
habent umbilicum; striata subumbilicata est. 
Goniatitum conchae modo disciformes, modo globosae, 
modo umbilicatae, modo involutae sunt, umbilico nullo. 
Conferantur Gon. compressus, sagittarius, crenistria. 
Ut figura geometrica Clymeniarum et Goniatitum recte 
perspiciatur, pauca hoc loco praemittenda sunt, quae ad 
cuncta cephalopodum polythalamicorum symmetricorum 
genera spectant. Testa eorum omnino tubiformis est, modo 
recta (Orthoceras, Bactrites, Baculites), modo leviter in- 
curvata (Cyrtoceras, Toxoceras), modo spiraliter flexa, 
ambitibus liberis (Gyroceras, Crioceras), modo spiraliter 
convoluta , ambitibus plus minusve sese amplectentibus, 
aut evolutis, aut involutis (Nautilus, Clymenia, Goniatites, 
Ceratites, Ammonites). Universa horum corporum figura 
geometrica ternis areis inscriptis lineisque, quibus vicissim 
binae areae sese intersecant, accurate metiri potest. Apud 
cuncta genera binae areae, de quibus agitur, planae sunt, 
tertia apud rectas quidem testas eadem plana,. apud. incur- 
vatas vero et spiraliter convolutas curva tantum area est. 
Ea planities, quae tubum testae symmetrice i. e. in duas 
partes aequales dividit, quarum altera dextrorsum, altera 
sinistrorsum ab ipsa planitie sita est, sectio primaria vel 
dimidians (Halbirungsebene) vocatur, apud testas curvas 
